[{"text_idx": "#000000", "text": "Aparaatne fu\u0308sioteraapiaBaroteraapia ehk hapnikuteraapiaBroneeri aegElektriraviseadmedEMS treeningud ja teraapiadFu\u0308sioteraapiaHinnakiriHinnakiri TallinnHinnakiri TartuKinesio- ja du\u0308naamiline teipimineKinkekaartKontaktKoolitusedKru\u0308oteraapiaMassaaz\u030cidMy accountPikk-covid-19 ja\u0308rgne taastusraviRahastusSample PageSeljateraapiaSooja infrapunateraapiaTaastusarsti vastuvo\u0303ttTeenuse osutamise tingimusedTeenusedUltraheliraviUudised ja BlogiVaagnapo\u0303hja fu\u0308sioteraapia"}, {"text_idx": "#000001", "text": "Elektrostimulatsioon valuraviks ja lihaste treenimiseks!"}, {"text_idx": "#000002", "text": "Kui varasemalt oli elektriravi midagi, mille pa\u0308rast tuli minna raviasutusse, siis ta\u0308nasel ta\u0308napa\u0308eval on elektriravi seadmeid nii palju edasi arendatud, et see turvaline teraapiavorm on ka\u0308ttesaadav ko\u0303igile oma kodus."}, {"text_idx": "#000003", "text": "Elektrivoolu on valuravis kasutatud ammustest aegadest, ta\u0308napa\u0308evasel kujul on TENS\u2019i (transkutaanne ehk nahakaudne elektriline na\u0308rvistimulatsioon) kasutatud juba aastast 1975 ning selle pika aja jooksul on TENS\u2019i efektiivsus paljude uuringutega to\u0303estatud."}, {"text_idx": "#000004", "text": "TENS kujutab endast nahale asetatavate elektroodide kaudu toimuvat na\u0308rvide ja lihaste elektrilist stimuleerimist. Selle eesma\u0308rgiks on lokaalse mo\u0303jutusega takistada valuimpulsside jo\u0303udmist keskna\u0308rvisu\u0308steemi, lisaks paraneb mo\u0303jutuse piirkonnas vereringe ning ainevahetus. Lihasstimulatsiooni korral kutsutakse elektriliste impulsside abil esile lihaskiudude kokkuto\u0303mbumine ehk siis on tegemist lihaste treenimisega."}, {"text_idx": "#000005", "text": "Saadaval on laias valikus eelprogrammeeritud elektriraviseadmeid, millega saab ohutult leevendada erinevat tu\u0308u\u0308pi valu ja/vo\u0303i treenida u\u0308ksikuid lihasgruppe. Vaagnapo\u0303hja lihaseid mo\u0303jutades on vo\u0303imalik leevendada ka inkontinentsiprobleeme vo\u0303i erektsiooniha\u0308ireid."}, {"text_idx": "#000006", "text": "Kodused elektristimulatsiooni seadmeid sobivad ha\u0308sti:"}, {"text_idx": "#000007", "text": "\u2013 valu leevendamiseks (aitavad ha\u0308sti migreeni, epikondu\u0308liidi, artroosi, polu\u0308artriidi, polu\u0308neuropaatia, karpaalkanali su\u0308ndroomi, gonartroosi, ishiasevalu, selja-, o\u0303la-, po\u0303lveliigese ja peavalu korral);"}, {"text_idx": "#000008", "text": "\u2013 lihaste tugevdamiseks ja stimulatsiooniks;"}, {"text_idx": "#000009", "text": "\u2013 vaagnapo\u0303hja lihaste tugevdamiseks, leevendamaks inkontinentsi probleeme vo\u0303i erektsiooniha\u0308ireid."}, {"text_idx": "#000010", "text": "TENStem eco basic seadet kasutatakse lihaste ja na\u0308rvide nahakaudseks elektriliseks stimuleerimiseks, a\u0308geda ja kroonilise valu leevendamiseks, vereringe parandamiseks ja lihaste tugevdamiseks. Seadmel on kaks kanalit, mis vo\u0303imaldab korraga nahale asetada kaks vo\u0303i neli elektroodi."}, {"text_idx": "#000011", "text": "TENStem eco basic sisaldab 12 eelseadistatud programmi (na\u0308iteks erinevad valuravi programmid, lihasstimulatsioon, du\u0308naamiline stimulatsioon) ja neli muudetavate parameetritega programmi."}, {"text_idx": "#000012", "text": "Programm 16 stimuleerib monofaasilise vooluga, mis sobib iontoforeesraviks."}, {"text_idx": "#000013", "text": "Seade to\u0308o\u0308tab nelja AAA patareiga (kaasas)."}, {"text_idx": "#000014", "text": "Komplektis kaasas neli isekleepuvat elektroodi (5\u00d75 cm). Lisaks saadaval erinevat mo\u0303o\u0303tu elektroodid, elektroodsokid, -kindad ja -ka\u0308tised erinevate piirkondade ulatuslikumaks stimulatsiooniks."}, {"text_idx": "#000015", "text": "Seadet on vo\u0303imalik ka rentida 50\u20ac 1 kuu."}, {"text_idx": "#000016", "text": "TENS eco 2 seadet kasutatakse edukalt taas-tusravis ja spordimeditsiinis lihaste ja na\u0308rvide nahakaudseks elektriliseks stimuleerimiseks, a\u0308geda ja kroonilise valu leevendamiseks, vereringe parandamiseks ja lihaste tugevdamiseks Seadmel on kaks kanalit, mis vo\u0303imaldab korraga nahale asetada kaks vo\u0303i neli elektroodi."}, {"text_idx": "#000017", "text": "TENS eco 2 to\u0308o\u0308tab integreeritud laetava aku abil, mis teeb seadme kasutamise mugavamaks nii patsientidele kui ka terapeutidele."}, {"text_idx": "#000018", "text": "EMS 4 PRO on ainuke 4 kanaliga elektriteraapia seade, mis vo\u0303imaldab korraga nahale asetada kaks, neli, kuus vo\u0303i kaheksa elektroodi. Seade on va\u0308lja to\u0308o\u0308tatud taastusravi spetsialistide poolt ja sisaldab programme mitmeku\u0308lgseks teraapiaks ja treeninguks."}, {"text_idx": "#000019", "text": "EMS 4 PRO sisaldab 60 eelseadistatud (na\u0308iteks valu- ja taastusravi, sh inkontinentsus, lihasstimulatsioon ja -lo\u0303o\u0303gastus) ja 8 muudetavat programmi."}, {"text_idx": "#000020", "text": "EMS 4 PRO to\u0308o\u0308tab integreeritud laetava aku abil, mis teeb seadme kasutamise mugavamaks nii patsientidele kui ka terapeutidele."}, {"text_idx": "#000021", "text": "URO Stim 2 on mo\u0303eldud vaagnapo\u0303hjalihaste ja sfinkterlihase treenimiseks ning valu leevendamiseks gu\u0308nekoloogias. Veelgi enam, URO stim 2 sisaldab eriprogramme uriinipidamatuse ja anaal-inkontinentsuse raviks, stimuleerides tibialis posterior na\u0308rve isekleepuvate elektroodidega. Nende programmide parameetrid on valideeritud mitmete uuringutega, mis na\u0308itavad va\u0308ga ha\u0308id tulemusi."}, {"text_idx": "#000022", "text": "URO Stim 2 sisaldab 10 eelseadistatud programmi ja 10 muudetavat programmi igat tu\u0308u\u0308pi inkontinentsuse raviks:"}, {"text_idx": "#000023", "text": "URO Stim 2 to\u0308o\u0308tab integreeritud laetava aku abil, mis teeb seadme kasutamise mugavamaks nii patsientidele kui ka terapeutidele."}, {"text_idx": "#000024", "text": "Komplektis kaasas neli isekleepuvat elektroodi (5\u00d75 cm). Vaagnapo\u0303hja lihaste treenimiseks ja po\u0303iekaebuste leevendamiseks saab seadet kasutada ka vaginaalse vo\u0303i rektaalse elektroodiga (lisatarvik)."}, {"text_idx": "#000025", "text": "Phalli Max on mo\u0303eldud peenise kavernoosses su\u0308steemis ja/vo\u0303i vaagnapo\u0303hja piirkonnas asuvate lihaste no\u0303rgenemise vo\u0303i kahjustumise tagaja\u0308rjel tekkinud erektsiooniha\u0308irete raviks."}, {"text_idx": "#000026", "text": "Programm 1: lihaste stimuleerimine peenise kavernoosses su\u0308steemis silmuselektroodigaProgramm 2: lihaste stimuleerimine peenise kavernoosses su\u0308steemis isekleepuvate elektroodidegaProgramm 3: vaagnapo\u0303hja lihaste stimuleerimine ja treening."}, {"text_idx": "#000027", "text": "Phalli Max to\u0308o\u0308tab integreeritud laetava aku abil, mis teeb seadme kasutamise mugavamaks nii patsientidele kui ka terapeutidele."}, {"text_idx": "#000028", "text": "Komplektis neli isekleepuvat elektroodi 5\u00d75 cm, kuus isekleepuvat elektroodi 1,5\u00d77,5 cm, silmuselektrood ja geel silmuselektroodile"}, {"text_idx": "#000029", "text": "Inkontinentsus ehk uriini \u2013 vo\u0303i roojapidamatus on probleem, mille all kannatavad miljonid inimesed. Sageli on see seotud vaagnapo\u0303hja lihaste talitluse ha\u0308irega"}, {"text_idx": "#000030", "text": "Ravi PierenFemmega parandab oluliselt vaagna-po\u0303hja lihaste ja sulgurlihaste funktsiooni ning teraapia on efektiivne nii vaginaalanduri, anaalanduri kui ka isekleepuvate elektroodidega."}, {"text_idx": "#000031", "text": "Programm A: stress \u2013 inkontinentsus"}, {"text_idx": "#000032", "text": "Tahtmatu uriini eritumine ja\u0308rsul ko\u0303huo\u0303o\u0303ne sisese ro\u0303hu to\u0303usul, nt hu\u0308ppamisel, aevastamisel, naermisel jne."}, {"text_idx": "#000033", "text": "Programm B: sund \u2013 inkontinentsus"}, {"text_idx": "#000034", "text": "A\u0308kiline tugev urineerimistung koos uriini eritumisega vo\u0303i ilma."}, {"text_idx": "#000036", "text": "Programm D: anaal \u2013 inkontinentsus"}, {"text_idx": "#000037", "text": "Tahtmatu ko\u0303hugaasi ja/vo\u0303i rooja lekkimine."}, {"text_idx": "#000038", "text": "Seade to\u0308o\u0308tab kahe AAA patareiga (kaasas)."}, {"text_idx": "#000039", "text": "Komplektis kaasas vaginaalelektrood. Lisaks saadaval rektaalelektrood ja isekleepuvad elektroodid koos kaabliga."}, {"text_idx": "#000040", "text": "Iga pa\u0308ev kannatavad miljonid naised mingit laadi vaagnapo\u0303hja funktsiooni ha\u0308ire ka\u0308es, olgu selleks siis inkontinentsus, organite prolaps vm intiimprobleemid. Ko\u0303iki neid seisundeid saab lihtsasti ennetada ja parandada asjakohase vaagnapo\u0303hja lihaste treeninguga."}, {"text_idx": "#000041", "text": "Vaagnapo\u0303hi koosneb mitmest lihaskihist ja funktsionaalse vaagnapo\u0303hja saavutamiseks on vaja treenida kogu vaagnapo\u0303hja lihaskonda. Teatavasti on va\u0308ga keeruline treenida lihaseid, mida sa ei na\u0308e ja seeto\u0303ttu to\u0303statab vaagnapo\u0303hja harjutuste sooritamine sageli ku\u0308simuse: kas ma ikka teen harjutusi o\u0303igesti? Perifit lahendab selle probleemi \u2013 enam ei pea arvama (mo\u0303istatama), nu\u0308u\u0308d sa na\u0308ed seda!"}, {"text_idx": "#000042", "text": "Perifit on ta\u0308iuslik vaagnapo\u0303hja lihaste harjutuste su\u0308steem, mis aitab taastada vaagnapo\u0303hja jo\u0303udu, tihkust ja po\u0303iekontrolli. Seade to\u0308o\u0308tab koos spetsiaalse telefoni installeeritava a\u0308piga, mis annab soorituse kohta reaalajas tagasisidet. Ta\u0308nu sellele on treening ta\u0308pne, efektiivne ja lo\u0303bus.Enam pole vaja vaagnapo\u0303hja treenimiseks teha arusaamatuid harjutusi ja lugeda kordusi. Perifit pakub selleks erinevaid lo\u0303busaid telefonima\u0308nge, mida saad ma\u0308ngida, kasutades selleks oma vaagnapo\u0303hja lihaseid. Lisaks tu\u0308u\u0308pilisele vaagna-po\u0303hja lihaste pingutamisele o\u0303petab see seade ka lihaseid lo\u0303dvestama ning pakub iga treeningu lo\u0303pus u\u0308levaate hetkeseisundi kohta. Ma\u0308ngud on va\u0308lja to\u0308o\u0308tatud spetsialistide poolt ning erinevad tasemed pakuvad hulgaliselt vo\u0303imalusi treeninguga edasi areneda."}, {"text_idx": "#000043", "text": "A\u0308pp vo\u0303imaldab sul oma treeningut ta\u0308pselt ja\u0308lgida. Perifit kasutab patendeeritud algoritme, mis hindavad sinu vaagnapo\u0303hja funktsionaalsuse 5 po\u0303hilist na\u0308itajat: jo\u0303udu, vastupidavus, sagedust, lo\u0303dvestust ja ta\u0308psust. Ta\u0308nu sellele saab virtuaalne treener aidata sul kiirmini soovitut saavutada."}, {"text_idx": "#000044", "text": "Kasuta Perifit seadet 5 min pa\u0308evas ja sa ma\u0308rkad tulemusi juba 2 na\u0308dalaga!"}, {"text_idx": "#000045", "text": "Stress \u2013 inkontinentsusSund \u2013 inkontinentsusSegatu\u0308u\u0308pi inkontinentsusIntiimne heaoluSu\u0308nnitusja\u0308rgne taastumineProlapsVaagnapo\u0303hja du\u0308sfunktsioonide ennetamine"}, {"text_idx": "#000046", "text": "Perifit seade on ainult 26mm laiune ning disainitud selliselt, et sobitub ko\u0303igi kehatu\u0308u\u0308pidega ning vo\u0303imaldab ta\u0308pselt mo\u0303o\u0303ta vaagnapo\u0303hja lihaste jo\u0303una\u0308itajaid. Perifit on valmistatud meditsiinilisest silikoonist. Hooldamiseks lihtsalt pese seadet vee ja seebiga pa\u0308rast iga kasutuskorda."}, {"text_idx": "#000047", "text": "Perifit teraapiavahendit vo\u0303id sa kasutada millal iganes sulle sobib. Eriti efektiivne on see lisatreeninguna koos vaagnapo\u0303hja fu\u0308sioteraapiaga."}, {"text_idx": "#000048", "text": "NB! A\u0308pp on inglise keeles!"}, {"text_idx": "#000049", "text": "Elektrirviseadmete soetamiseks vo\u0303i konsultatsiooniks palun kirjuta meile info@bodytherapy vo\u0303i helista +372 529 5243"}, {"text_idx": "#000050", "text": "Elektristimulatsiooni seadmeid ei sobi kasutamiseks inimestel, kellel on:"}, {"text_idx": "#000051", "text": "Implanteeritud elektroonilised seadmed, nt su\u0308damestimulaator, pumbad jne. Metallimplantaadid ei ole vastuna\u0308idustatud, kui kasutatakse bifaasilisi impulsse;Su\u0308dame ru\u0308tmiha\u0308ired;Krampidega kulgev haigus, nt epilepsia;Nahaa\u0308rritus elektroodide kinnituskohas;Pahaloomulised haigused mo\u0303jutatavas piirkonnas;Rasedus: raseduse ajal kasutamise osas tuleb eelnevalt konsulteerida arstiga, komplitseeritud raseduse korral tuleks elektriravi va\u0308ltida. Ku\u0308ll aga vo\u0303ib TENS\u2019i kasutada su\u0308nnitusvalude leevendamiseks."}, {"text_idx": "#000052", "text": "Valu a\u0308genemine: valu a\u0308genemise po\u0303hjuseks vo\u0303ib olla liiga suur intensiivsus, liiga pikk teraapia aeg vo\u0303i elektroodide ebasoodne asetus. Va\u0308ltimiseks lu\u0308henda alguses ravi aega, kasuta madalamat intensiivsust vo\u0303i proovi elektroodide asetust veidi muuta."}, {"text_idx": "#000053", "text": "Naha talumatus: nahareaktsioone vo\u0303ivad po\u0303hjustada elektroodid, elektroodide all kasutatav geel vo\u0303i elektrivoolu impulsid. Naha lu\u0308hiajaline kerge punetus elektroodide piirkonnas on normaalne ja viitab paranenud verevarustusele. Naha pikaajalise punetuse, su\u0308geluse vo\u0303i villide tekkimise korral lo\u0303peta seadme kasutamine ja pea no\u0303u arstiga."}, {"text_idx": "#000054", "text": "Lihasvalu: pika ja intensiivse lihaste stimulatsiooni ja\u0308rel vo\u0303ib tekkida u\u0308lekoormusele sarnane lihasvalu. Selle va\u0308ltimiseks kasuta alguses pigem lu\u0308hemat ajalist kestvust ja madalamat intensiivsust."}, {"text_idx": "#000055", "text": "Elektroodide kasutamine rindkerel su\u0308dame piirkonnas vo\u0303ib suurendada su\u0308dame ru\u0308tmiha\u0308irete riski."}]